नई दिल्ली. जवाहरलाल नेहरू विश्वविद्यालय (जेएनयू) में यूजीसी नोटिफिकेशन पर मचे बवाल का असर दाखिला प्रक्रिया पर होता दिख रहा है। अभी तक दाखिले को लेकर अधिसूचना ही जारी नहीं हो सकी है। इस बारे में जेएनयू के कुलपति प्रो. एम जगदेश कुमार कहते हैं कि जल्द ही दाखिला प्रक्रिया पर नोटिफिकेशन जारी किया जाएगा।
प्रशासन की मानें तो दाखिला प्रक्रिया फरवरी माह के प्रथम सप्ताह में शुरू हो जाती है। मार्च मध्य तक छात्राें से दाखिला आवेदन लिए जाते हैं। इस बार तो टू-टायर के बजाए थ्री टायर प्रवेश परीक्षा के आयोजन पर काम चल रहा है। लेकिन यह काम कब तक पूरा होगा जबकि विभागीय प्रोफेसर कहते हैं कि परीक्षा के लिए प्रश्न पत्र तैयार करने में भी समय लगता है। संस्कृत विभाग में वरिष्ठ प्रोफेसर हरिराम मिश्रा कहते हैं कि छात्रों की ओर से किया गया प्रशासनिक ब्लॉक का घेराव इसके लिए सबसे बड़ा नुकसान रहा।
9 फरवरी से लेकर 28 फरवरी तक कुलपति और अन्य 250 कर्मचारियों को एडमिन ब्लॉक में जाने नहीं दिया गया। इससे नुकसान यह हुआ कि दाखिला प्रक्रिया समय से शुरू नहीं हो सकी। कई छात्रों के रिजल्ट तैयार नहीं हुए। कईयों को डिग्रियां नहीं मिल सकीं। जिन्हें दूसरे विश्वविद्यालयों में दाखिले के लिए आवेदन करना है। अब भी छात्र प्रदर्शन पर बैठे हैं। एडमिन ब्लॉक पर कुलपति और अन्य स्टाफ को अस्थायी तौर पर काम करने की अनुमति दी गई है। खैर थोड़ा समय लगेगा। लेकिन दाखिला प्रक्रिया शुरू हो जाएगी।
जेएनयू में पढ़ाए जाते हैं यह कोर्स
-एमए-पॉलिटिक्स (इंटरनेशनल स्टडीज), इकोनॉमिक्स, हिस्ट्री, पॉलिटिकल साइंस, फ्रेंच आदि।
-इकोनॉमिक स्टडीज एंड प्लानिंग, हिस्ट्री, जियोग्राफी, पॉलिटिकल स्टडीज, वूमन सिस्टम ( एमफिल, पीएचडी)
-यूरोपियन स्टडीज, अफ्रीकन स्टडीज, लीगल स्टडीज, जैपनीज स्टडीज आदि में एमफिल, पीएचडी
-हिंदी, इंग्लिश, तमिल, फ्रेंच, रशियन (एमफिल, पीएचडी)
-कंप्यूटर एंड सिस्टम साइंसेज (एमफिल, पीएचडी, एमटेक)
-इंटरनेशनल पॉलिटिक्स, इंटरनेशनल ऑर्गनाइजेशन, -पॉलिटिकल जियोग्राफी (एमफिल, पीएचडी, एमएससी, एमसीए व मॉलिक्यूलर मेडिसिन कोर्स
-एनवायरमेंटल साइंसेज में एमफिल, पीएचडी
hin_Deva hin_Deva hin_Deva awa_Deva kas_Deva kas_Deva kas_Deva bho_Deva kas_Deva kas_Deva kas_Deva